ลุ้น SET รีบาวด์! ขานรับตลาดสหรัฐดีดแรงหลัง “วัคซีนโควิด” คืบ
ลุ้น SET รีบาวด์! ขานรับตลาดสหรัฐดีดแรงหลัง “วัคซีนโควิด” คืบ
15 ก.ย. 2563

นายกิตติชาญ ศิริสุขอาชา ผู้อำนวยการอาวุโสฝ่ายวิเคราะห์หลักทรัพย์รายย่อย บล.ซีจีเอส-ซีไอเอ็มบี (ประเทศไทย) กล่าวว่า แนวโน้มดัชนีหุ้นไทยเช้านี้แกว่งไซด์เวย์ มีโอกาสรีบาวด์ หลังปรับฐานต่อเนื่องก่อนหน้านี้ สอดคล้องในทิศทางเดียวกับตลาดหุ้นภูมิภาคเอเชียที่เช้านี้แกว่งไซด์เวย์ถึงปรับตัวขึ้น หลังตลาดสหรัฐฯดีดตัวขานรับความคืบหน้าวัคซีนต้านไวรัสโควิด-19 ในเชิงบวก และยังมีดีลการขายกิจการ TikTok ที่มาช่วยหนุนด้วย
อย่างไรก็ดี ตลาดบ้านเรายังเผชิญแรงกดดันจากปัจจัยการเมือง ที่จะมีการชุมนุมในวันที่ 19 ก.ย.นี้ และราคาน้ำมันดิบได้ปรับตัวลงเมื่อคืนที่ผ่านมา หลังจากที่กลุ่มประเทศผู้ส่งออกน้ำมัน (โอเปก)ปรับลดคาดการณ์อุปสงค์น้ำมันในปีนี้และปีหน้า อันเนื่องมาจากผลกระทบของไวรัสโควิด-19 ซึ่งอาจจะไปกดดันหุ้นในกลุ่มพลังงานได้ นอกจากนี้ให้ติดตามการปรับน้ำหนักการลงทุนของฟุตซี่ที่จะมีผลในวันที่ 18 ก.ย.นี้
พร้อมให้แนวรับ 1,265-1,260 จุด และแนวต้าน 1,275-1,280 จุด
